open-index/open-wikipedia-markdown huggingface dataset:
ეგვიპტის ექსპედიცია

thumb|ანტუან-ჟან გრო „ბრძოლა პირამიდებთან“
**ეგვიპტის ექსპედიცია** — 1798-1801 წლებში საფრანგეთის არმიის ლაშქრობა ეგვიპტეში (ეგვიპტე შედიოდა ოსმალეთის იმპერიაში, მაგრამ ფაქტობრივად მამლუქები მართავდნენ) გენერალ ნაპოლეონ ბონაპარტის სარდლობით. ექსპედიციის მიზანი იყო ეგვიპტის დაპრყობა და ინდოეთში ინგლისის სამფლობელოებზე თავდასხმისთვის ბაზის შექმნა.
## ისტორია 
1798 წლის 19 მაისს საფრანგეთის ესკადრა სადესანტო ჯარითურთ (38 000 კაცი) ტულონიდან გავიდა და კუნძულ მალტასთან ხანმოკლე შესვენების შემდეგ 30 ივნისს ალექსანდრიის რაიონში გადასხა დესანტი. 21 ივლისს პირამიდებთან ბრძოლაში ბონაპარტმა მამლუქების ლაშქარი დაამარცხა, შემდეგ კაირო აიღო. აგვისტოს დამდეგს აბუკირის ბრძოლაში ინგლისელმა ადმირალმა ჰ. ნელსონმა საფრანგეთის ფლოტი გაანადგურა. საფრანგეთის საექსპედიციო არმია ევროპას მოწყვეტილი აღმოჩნდა. 1798 წლის სექტემბერში ოსმალეთმა ომი გამოუცხადა საფრანგეთს, 1799 წლის იანვარში სამოკავშირეო ხელშეკრულება დადო რუსეთთან და დიდ ბრიტანეთთან და ამგვარად  მე-2 ანტიფრანგულ კოალიციაში შევიდა.
ფრანგების მიერ დამყარებული მკაცრი საოკუპაციო რეჟიმი იწვევდა ეგვიპტის მოსახლეობის ამბოხებებს, რასაც ოკუპანტები დიდი სისასტიკით ახშობდნენ. ოსმალთა მოსალოდნელი შეტევის აღსაკვეთად 1799 წლის დამდეგს ნაპოლეონი სირიაში შეიჭრა, მაგრამ ქალაქ აკის უშედეგო გარემოცვის შემდეგ  უკან გამობრუნდა. ინგლის-ოსმალეთის დესანტის განადგურების მიუხედავად, ეგვიპტეში მყოფი საფრანგეთის არმიის მდგომარეობა უიმედო იყო. ამ ვითარებამ და საფრანგეთში შიდაპოლიტიკურმა მერყეობამ აიძულა ბონაპარტი, მიეტოვებინა არმია და საფრანგეთში დაბრუნებულიყო. მისმა შემცვლელმა გენერალმა ჟ.ბ. კლებერმა 1800 წლის იანვარში დროებითი ზავი დადო ინგლისთან და ოსმალეთთან, რომელთაც ფრანგებს გემები და სამშობლოში დაბრუნება აღუთქვეს. მაგრამ ინგლისელებმა ფრანგების განიარაღება მოითხოვეს და ზავი ჩაიშალა. 1800 წლის 20 მარტს კლებერმა ჰელიოპოლისთან გაანადგურა სირიიდან ჩამოსული ოსმალთა არმია და მისი ნაშთები ეგვიპტიდან განდევნა. ეგვიპტეში მყოფი საფრანგეთის არმიის პოზიციები შეასუსტა ხმელთაშუა ზღვაზე მოქმედმა რუსულმა ესკადრამ. კლებერის (მოკლეს 1800 წ. 14 ივნისს) შემცვლელმა ჟ. მენუმ 1801 წლის გაზაფხულზე ეგვიპტეში გადასხმულ ინგლისის ჯარებთან წარუმატებელი შეტაკების შემდეგ ხელი მოაწერა შეთანხმებას კაპიტულაციის შესახებ. საფრანგეთის არმიის ნაშთებმა 1801 წლის სექტემბერში  ეგვიპტე დატოვეს.

## ლიტერატურა 
კატეგორია:საფრანგეთის ომები
ბაკონაო

**ბაკონაოს ბიოსფერული ნაკრძალი** () — დიდი ბიოსფერული პარკი სამხრეთ-აღმოსავლეთ კუბაში. მდებარეობს ქალაქ სანტიაგო-დე-კუბიდან აღმოსავლეთით 20 კილომეტრში. ფართობი 848,57 კმ². 1987 წელს იუნესკომ გამოაცხადა მსოფლიო მემკვიდრეობის ბიოსფერულ ნაკრძალად.

შეიცავს რამდენიმე ღირსშესანიშნავ ობიექტს, რომელთაგან აღსანიშნავია: დიდი კლდე ანუ გრან-პიედრა — ვულკანური წარმოშობის დიდი ფრიალო კლდე, რომლის ზომებია 51X30 მ, ხოლო სიმაღლე 25 მ. წონა სავარაუდოდ იქნება 63 ტონა; პრეისტორიული ხეობა — სადაც მცენარეული საფრის ირგვლივ შესაძლებელია დიდი რაოდენობით დინოზავრების სკულპტურების ხილვა; ბოტანიკური ბაღი — რომელსაც 0,45 კმ² უკავია. აქვეა აკვარიუმი, ლაგუნა და სხვა.

## რესურსები ინტერნეტში
* ბაკონაოს პარკი 
* ბაკონაოს პარკი 

## სქოლიო
კატეგორია:კუბის პარკები
არჩილ ასათიანი

**არჩილ ვლადიმერის ძე ასათიანი** (დ. 28 აპრილი, 1933, თბილისი — გ. 29 აპრილი, 2007, იქვე) — ქართველი ფიზიოლოგი, პედაგოგი, პროფესორი (1973), საქართველოს მეცნიერებათა აკადემიის წევრ-კორესპონდენტი (1979), თბილისის სახელმწიფო სამედიცინო ინსტიტუტის რექტორი (1985—1991), საქართველოს პარლამენტის წევრი (1999—2004).

## ბიოგრაფია
დაიბადა ბიოქიმიკოს ვლადიმერ ასათიანის ოჯახში. არჩილ ასათიანმა 1956 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი, 1957 წლიდან განაგრძო სწავლა და მეცნიერული მუშაობა ამავე ინსტიტუტის ადამიანის ნორმალური ფიზიოლოგიის კათედრის ასპირანტურაში. ასპირანტურის დამთავრებისა და მედიცინის მეცნიერებათა კანდიდატის სამეცნიერო ხარისხის მოპოვების შემდეგ მოღვაწეობა დაიწყო ნორმალური ფიზიოლოგიის კათედრაზე ჯერ ასისტენტად, შემდეგ დოცენტად. 1972 წელს დაიცვა დისერტაცია მედიცინის მეცნიერებათა დოქტორის სამეცნიერო ხარისხის მოსაპოვებლად. ა. ასათიანი 1973 წლიდან თსსი–ს ნორმალური ფიზიოლოგიის კათედრის პროფესორია, 1987 წლიდან – 2004 წლამდე ამავე კათედრის გამგეა. 1975 წლიდან – 1985 წლამდე იყო თსსი–ის პრორექტორი სამეცნიერო მუშაობის დარგში, 1985 – 1991 წლებში კი თსსი–ის (ამჟამად უნივერსიტეტი) რექტორი.

არჩილ ასათიანი არის ასზე მეტი სამეცნიერო ნაშრომის ავტორი, მისი ხელმძღვანელობით დაცულია საკანდიდატო და სადოქტორო დისერტაციები. ა. ასათიანი შეისწავლიდა ნეიროფიზიოლოგიისა და გასტროენტეროლოგიის საკითხებს, კვებითი მოქმედების ნეირო–ჰუმორულ სარეგულაციო მექანიზმებს; თავის ტვინის ღეროს ბადებრივი სტრუქტურების როლს კუჭის სეკრეციული ფუნქციის მოქმედების განხორციელებაში; ჰიპოთალამუსის და ნუშისებრი კომპლექსის ბირთვების როლს კვებითი მოქმედების რეგულაციაში.გამოიკვლია სიმაძღრის ჩამოყალიბების ნეიროჰუმორული მექანიზმები და სხვ. საქართველოს მეცნიერებათა აკადემიის წევრ–კორესპოდენტ ალექსანდრე ბაკურაძესთან თანაავტორობით შექმნა და გამოსცა მნიშვნელოვანი მონოგრაფია „კვებითი მოქმედების ნეიროჰუმორული მექანიზმები“. მის მიერ შექმნილია რამდენიმე სახელმძღვანელო ბიოფიზიკაში, პროფესორ ირინე კვაჭაძესთან თანარედაქტორობით შეადგინა და გამოსცა პირველი ქართული ფუნდამენტური სახელმძღვანელო ადამიანის ფიზიოლოგიაში.

არჩილ ასათიანი 1999 – 2004 წლებში იყო საქართველოს პარლამენტის წევრი. დაჯილდოებული იყო ღირსების ორდენით.

არჩილ ასათიანი გარდაიცვალა 2007 წელს.

## ლიტერატურა
*ტრადიციებით მომავლისკენ, თბილისის სახ. სამედიცინო ინსტიტუტის საიუბილეო კრებული,თბ., 2010.
## რესურსები ინტერნეტში
კატეგორია:საქართველოს მეცნიერებათა ეროვნული აკადემიის წევრ-კორესპონდენტები
კატეგორია:ქართველი პედაგოგები
კატეგორია:ქართველი ფიზიოლოგები
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
ეგზარქოსი

**ეგზარქოსი** (ბერძნ ἔξαρχος — ხელმძღვანელი, დამოუკიდებელი ხელისუფალი) — 

1. ძველ საბერძნეთში თანამდებობა ქურუმთა წოდებაში.

2. ბიზანტიაში — იმპერატორის მოადგილე იტალიის სამფლობელოებში, იჯდა ქალაქ რავენაში; ასევე, დიოცეზის მმართველი ეპისკოპოსი, იჯდა დიოცეზის მთავარ ქალაქში. შემდეგში ეგზარქოსი პატრიარქად იწოდებოდა. XI საუკუნიდან კონსტანტინოპოლის პატრიარქის მოხელე, რომელიც მართავდა და მეთვალყურეობდა კონსტანტინოპოლის ეპარქიის გარეთ, იმპერიის სხვა ადგილებში მდებარე საპატრიარქო და სხვათა კუთვნილ მონასტრებს; პატრიარქის მოადგილედ წარგზავნილი მაღალი წოდების იერარქი, რომელსაც ევალებოდა პატრაირქის სახელით საეკლესიო საქმეების მოგვარება.

3. სახელმწიფოში მაღალი წოდების იერარქი, რომელიც მართავს ადმინისტრაციულ-ეთნიკურად განსხვავებულ დიდ საეკლესიო ეპარქიას. 

## ეგზარქოსობა საქართველოში 
საქართველოს რუსეთთან შეერთების შემდეგ ქართული ეკლესიის ავტოკეფალიის გაუქმებას მოჰყვა 1811 წლის საქართველოს საეგზარქოსოს დაარსება, რომლის მმართველად დაინიშნა ეგზარქოსი. საქართველოს ეგზარქოსს ჰქონდა წოდება ქართლისა და კახეთის მიტროპოლიტისა, შემდეგში არქიეპისკოპოსისა. საქართველოს ეგზარქოსი იყო სინოდის წევრი და დიკასტერიის უფროსი, შემდეგში დიკასტერიის მაგიერ 1814 წელს დაარსებული „საქართველო-იმერეთის სინოდალური კანტორის“ (გაიხსნა 1815 წ.) უფროსი და იწოდებოდა „ქართლისა და იმერეთის ეგზარქოსად“ ან მოკლედ „საქართველოს ეგზარქოსად“. 1814 წელს ტფილისში დაარსდა ეგზარქოსის კანცელარია. საქართველოს პირველი ეგზარქოსი იყო ვარლამი (ერისთავი) 1811-17, შემდეგში რუსეთიდან მოვლინებული არქიერები. საქართველოს საეგზარქოსოს კომპეტენციაში შემავალი ტერიტორიები უფრო და უფრო ფართოვდებოდა, XIX საუკუნის დასასრულს მასში შედიოდა მთლიანად ამიერკავკასია, ჩრდილოეთი კავკასია და კასპიის ზღვის აღმოსავლეთი მხარეც. ეგზარქოსის თანამდებობა გაუქმდა 1917 წელს, როდესაც ქართველმა სამღვდელოებამ აღადგინა საქართველოს ეკლესიის ავტოკეფალია.

## ლიტერატურა 
*  [Епископ Кирион], Краткий очерк истории грузинской церкви и экзархата за XIX столетие, Тфл., 1901 (კრიპტ.: E. К.).
კატეგორია:საეკლესიო წოდებები
დენ ოსმანი

**დენ ოსმანი**, ცნობილი როგორც **დენო** ( დ. 11 თებერვალი, 1963 — გ. 23 ნოემბერი, 1998) — ამერიკელი მეკლდეური და თოკით მხტომელი.  

## ბიოგრაფია 
დენ ოსმანი დაიბადა 1963 წლის 11 თებერვალს დაიბადა ნევადას შტატის ქალაქ რენოში. დედა ევროპელი ჰყავდა, მამა კი იაპონელი. დენომ თორმეტი წლის ასაკში დაიწყო ცოცვა. სკოლის შემდეგ იოსემიტში გადავიდა საცოცად. დენი ძალიან სწრაფად ცოცავდა, ის მაღალ კლდეებზე წუთებში ადიოდა. ოსმანს აქვს დამყარებული მსოფლიო რეკორდი სწრაფად ცოცვაში-400 ფუტი 4 წუთში. დენომ ბევრი რთული მარშრუტი გაიარა დაცვის გარეშე. ის კლდის გარდა ყინულზეც ცოცავდა, ის ბევრ ჩანჩქერზე ასულა. მათ შორის ყველაზე რთული არწივის ჩანჩქერზე უთოკოთ ასვლა იყო. დენ ოსმანი მალე გადაერთო ცოცვიდან თოკით ხტომაზე. ის საუკეთესო თოკით მხტომელი იყო. მას საკუთარი მეთოდები და აღჭურვილობა ჰქონდა, რითიც 100-მდე ნახტომი შეასრულა.  დენი თავის უდიდეს რეკორდს შეეწირა. 1998 წლის 23 ნოემბერს ის წავიდა თავისივე რეკორდის მოსახსნელად იოსემიტის კლდეზე. ის იქიდან ერთი თვის წინაც გადმოხტა. მაშინ დენმა 1050 ფუტი იფრინა და მიწიდან სულ რაღაც 90 ფუტზე გაჩერდა. მისი ეს რეკორდი რეკორდების წიგნში შევიდა. ახალი რეკორდის დასამყარებლად ის თავის მეგობარ - მაილზ დეიშერთან ერთად წავიდა. თოკი, რომლითაც დენი უნდა გადამხტარიყო უკვე ერთი თვე ეკიდა კლდეზე.

„თოკის ბოლომდე მივდივარ“ - ეუბნებოდა ის მაილზს და თოკს ზომავდა. დენის გამოთვლით ის 11 წამი იფრენდა და 1100 ფუტზე მეტს გაივლიდა.  ის კლდის ნაპირას დადგა და გადახტა. დეიშერმა თოკის გაწყვეტის ხმა გაიგო, შემდეგ კი დენოს ყვირილი. ამ დღეს 35 წლის დენ ოსმანი ახალ რეკორდს შეეწირა. ეს იყო 1100 ფუტი. მას ამ ნახტომის შემდეგ „ელ კაპიტანიდან“ უნდოდა გადახტომა სადაც 2000 ფუტს იფრენდა.  

დენ ოსმანს ერთი ქალიშვილი ჰყავდა - ემა, რომელიც მამამისის მსგავსად მცოცავი გახდა.

## რესურსები ინტერნეტში
* Article about Dan Osman in Outside Magazine

კატეგორია:დაბადებული 1963
კატეგორია:დაბადებული 11 თებერვალი
კატეგორია:გარდაცვლილი 23 ნოემბერი
კატეგორია:გარდაცვლილი 1998
საქართველოს მიწათმოქმედების სამეცნიერო-კვლევითი ინსტიტუტი

**საქართველოს სსრ სასოფლო-სამეურნეო წარმოების სახელმწიფო კომიტეტის იულონ ლომოურის სახელობის  საქართველოს მიწათმოქმედების სამეცნიერო-კვლევითი ინსტიტუტი** — მდებარეობდა მცხეთაში, თბილისიდან 22 კმ-ზე. ინსტიტუტი შეიქმნა 1956 წელს საქართველოს მემინდვრეობის სამეცნიერო-კვლევითი ინსტიტუტის ბაზაზე, ატარებდა იულონ ლომოურის სახელს. 

ინსტიტუტი იკვლევდა მინდვრის კულტურების სელექცია-მეთესლეობისა და მათი კომპლექსური აგროტექნიკური ღონისძიებების შემუშავების, ნიადაგის გაკულტურებისა და ეროზიისაგან დაცვის, ფიზიოლოგიურ-ბიოლოგიურის, საკვებმოპოვების, სტანდარტიზაციისა და სოფლის მეურნეობის ეკონომიკა-ორგანიზაციის საკითხებს. ჰქონდა შემდეგი განყოფილებები: სელექციო-გენეტიკის, მეთესლეობის, საკვებმოპოვების, მარცვლეული კულტურების, მებოსტნეობის. მცენარეთა დაცვის, აგროქიმიის, თესლბრუნვის და ნიადაგის მინიმალური დამუშავების, სოფლის მეურნეობის ეკონომიკა-ორგანიზაციის., სამეცნიერო-ტექნიკური ინფორმაციის; ლაბორატორიები: ბიოქიმიურ-ფიზიოლოგიური; ქიმიური.

ინსტიტუტს ექვემდებარებოდა კახეთის, გორის, გარდაბნის, წყალტუბოსა და აჯამეთის საცდელი სადგურები, აგრეთვე მცხეთის სასელექციო სადგური; წილკნის, ჯინისის, სამგორის, ახალქალაქის, ხობის ექსპერიმენტული მეურნნეობები. ინსტიტუტს ჰქონდა ასპირანტურა, გამოსცემდა სამეცნიერო „შრომებს“.
## ლიტერატურა
კატეგორია:საქართველოს ყოფილი სამეცნიერო ორგანიზაციები
გუანააკაბიბესის ნახევარკუნძული

**გუანააკაბიბესის ნახევარკუნძული** () — ნახევარკუნძული კუბის დასავლეთ ნაწილში. მდებარეობს პინარ-დელ-რიოს პროვინციაში. ნახევარკუნძულზე მდებარეობს კუბის უკიდურესი დასავლეთი წერტილი — სან-ანტონიოს კონცხი. 1987 წლიდან ნახევარკუნძულზე მდებარე გუანააკაბიბესის ეროვნული პარკი იუნესკომ გამოაცხადა ბიოსფერულ ნაკრძალად.

სანაპირო წყლებში გვხვდება ლანგუსტი და ქორჭილა. ჩრდილოეთით გახსნილა მექსიკის ყურისკენ, რაც განაპირობებს გუანააკაბიბესის რაიონში ძლიერი ქარიშხლების არსებობას. 2004-2005 წწ. გუანააკაბიბესის ნახევარკუნძულთან დაფიქსირდა არაერთი ძლიერი ქარიშხალი.

## რესურსები ინტერნეტში
* გუანააკაბიბესის ნახევარკუნძული 

## სქოლიო
კატეგორია:კუბის ნახევარკუნძულები
ტერსერ-ფრენტე

**ტერსერ-ფრენტე** () — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პროვინციის დასავლეთ ნაწილში, ესაზღვრება გრანმის პროვინციას. 

## დემოგრაფია
2004 წელს, მუნიციპალიტეტის მოსახლეობა 30 457 ადამიანს შეადგენდა. 364 კმ² ფართობზე მოსახლეობის სიმჭიდროვე იყო 83,6 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ფრედერიკ ჰერცბერგი

**ფრედერიკ ჰერცბერგი** ( დ. 17 აპრილი, 1923 — გ. 19 იანვარი, 2000)  —   ამერიკელი ფსიქოლოგი, რომელიც  ერთ-ერთი გავლენიანი პირი გახდა ბიზნესის მენეჯმენტში. 

მისი ყველაზე ცნობილი ნაშრომია მოტივატორ-ჰიგიენური თეორია  (ჰერცბერგის ორფაქტორიანი თეორია). მისი პუბლიკაცია: „კიდევ ერთხელ, როგორ მოვახდინოთ თანამშრომლების მოტივაცია?“ გაიყიდა 1.2 მილიონ ეგზემპლარად და 1987 წლისათვის იყო ყველაზე მოთხოვნადი სტატია ჰარვარდის ბიზნეს ჟურნალიდან.
ჰერცბერგი სწავლობდა ნიუ-იორკის „ქალაქის კოლეჯში“, მაგრამ მან მიატოვა სწავლა რათა ემსახურა არმიაში. ჰერცბერგს სჯეროდა რომ ეს გამოცდილება იყო ის რამაც მისი ინტერესი წარმართა მოტივაციისაკენ.
1946 წელს მან დაამთავრა ნიუ-იორკის ქალაქის კოლეჯი და მუშაობა დაიწყო პიტსბურგის უნივერსიტეტში, ასევე მუშაობდა ფსიქოლოგიის პროფესორად კლივლენდის „Case Western Reserve University“-ში და მოგვიანებით იუტას უნივერსიტეტში მენეჯმენტის პროფესორის თანამდებობაზე.

## ჰერცბერგის ორფაქტორიანი თეორია 
ჰერცბერგის თეორიის თანახმად, ხალხზე ზეგავლენას ახდენს ორი ტიპის ფაქტორი: ჰიგიენური და მოტივაციური ფაქტორები.

მან შემოგვთავაზა რამდენიმე ძირითადი დებულება თავის შრომებზე დაყრდნობით:
#ხალხი უკმაყოფილოა ცუდი გარემოთი, მაგრამ ისინი იშვიათად არიან კმაყოფილნი კარგი გარემოთი.
#უკმაყოფილების პრევენცია ისევე მნიშვნელოვანია, როგორც კმაყოფილების მოტივატორების გამოწვევა.
#ჰიგიენური ფაქტორები მოტივაციურ ფაქტორებისაგან დამოუკიდებლად მოქმედებენ.
#პიროვნება შეიძლება ძლიერ მოტივირებული იყოს თავისი სამუშაოთი, მაგრამ  უკმაყოფილო იყოს სამუშაო გარემოთი.
#ყველა ჰიგიენური ფაქტორი თანაბრად მნიშვნელოვანია,თუმცა მათი გავრცელების სიხშირე მნიშვნელოვნად განსხვავებულია.
#ჰიგიენური ფაქტორები მოკლე ვადით აღკვეთავს უკმაყოფილებას.
#ჰიგიენური მოთხოვნილებები თავისი ბუნებით წრიულია და საწყის პოზიციას უბრუნდება. მას მივყავართ „რა გაგიკეთებია ჩემთვის ბოლო დროს?“ სინდრომამდე.

ჰიგიენური მოთხოვნილებების დაკმაყოფილებას შეუძლია შეამციროს და აღმოფხვრას  უკმაყოფილება,თუმცა კმაყოფილებას ვერ გამოიწვევას.
 

კატეგორია:ამერიკელი ფსიქოლოგები
კატეგორია:დაბადებული   17 აპრილი
კატეგორია:დაბადებული  1923
კატეგორია:გარდაცვლილი 19 იანვარი
კატეგორია:გარდაცვლილი  2000
გუანტანამოს უბე

**გუანტანამოს უბე** () — უბე კუბის სამხრეთ-აღმოსავლეთ ნაწილში, კარიბის ზღვაში. 
მინი|მარცხნივ|გუანტანამოს უბის თანამგზავრული ფოტო
გარშემორტყმულია მაღალი ციცაბო მთებით, რომლებიც ქმნიან ერთგვარ ანკლავს კუნძულის დანარჩენი ნაწილისაგან. პორტისკენ ვიწრო შესასვლელი გააჩნია, აქვს 19 კმ სიგრძე და 10 კმ სიგანე და იტევს დიდ გემებს. უბის სანაპიროებზე გაშენებულია პორტები კაიმანერა და ბოკერონი, რომლებიც სარკინიგზო და საავტომობილო მიმოსვლით დაკავშირებულები არიან ქალაქ გუანტანამოსთან, რომელიც უბისგან დაახლოებით 15 კილომეტრითაა დაშორებული.  

გუანტანამოს უბე აშშ-ის მიერ კონტროლირებადი დიდი სამხედრო-საზღვაო ბაზაა (საიჯაროა 1903 წლიდან). 1959 წლის რევოლუციის შემდეგ კუბის მთავრობამ პროტესტი გამოუცხადა აშშ-ს. კუბა მოითხოვს გუანტანამოს რაიონში მისი კუთვნილი სახმელეთო და საზღვაო ტერიტორიის დაბრუნებას. 

2002 წლიდან ბაზის ტერიტორიაზე მოქმედებს ციხე.

## იხილეთ აგრეთვე
* გუანტანამო 

## რესურსები ინტერნეტში
* გუანტანამოს უბე  

## სქოლიო
კატეგორია:კუბის ყურეები
კონსოლასიონ-დელ-სური

**კონსოლასიონ-დელ-სური** () — ქალაქი და მუნიციპალიტეტი კუბაში, პინარ-დელ-რიოს პროვინციაში. ხშირად ასევე უწოდებენ *ვუელტაბახოს ათენს*. 

მდებარეობს არეალში, სადაც ძირითადად ბრინჯი მოყავთ, ასევე კულტივირებულია თამბაქო. 

ქალაქში მდებარეობს სამი ეკლესია — ერთი კათოლიკური და ორი პროტესტანტული. გააჩნია ორი პარკი. 

ქალაქი დაარსდა 1690 წელს. მუნიციპალიტეტის სტატუსი მიიღო 1866 წელს. 

## დემოგრაფია
2004 წელს, მუნიციპალიტეტის მოსახლეობა 87 500 ადამიანს შეადგენდა. 1 112 კმ² ფართობზე მოსახლეობის სიმჭიდროვე იყო 78,7 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
* Consolación del Sur webpage  

## სქოლიო
კატეგორია:კუბის ქალაქები
ნიპეს ყურე

**ნიპეს ყურე** () — ყურე აღმოსავლეთ კუბის ჩრდილოეთ ნაწილში, ატლანტის ოკეანეში. ვრცელდება ოლგინის პროვინციაში. ფართობი 200 კმ². სიგრძე 26 კმ, სიგანე 17 კმ. 1492 წელს ყურე აღმოაჩინა ქრისტეფორე კოლუმბმა. გარშემო არის რამდენიმე დასახლებული პუნქტი. 1898 წელს აქ მოხდა ნიპეს ბრძოლა. სანაპიროები დაჭაობებულია, გარშემორტყმულია ტყით. ყურეს ერთვის მოზრდილი მდინარე მაიარი. 

ნიპეს ყურის სიახლოვეს დაიბადა კუბელი რევოლუციონერი ფიდელ კასტრო.

## სქოლიო
კატეგორია:კუბის ყურეები
გუანე

**გუანე** — ქალაქი და მუნიციპალიტეტი კუბაში, პინარ-დელ-რიოს პროვინციაში. მდებარეობს პროვინციის სამხრეთ-აღმოსავლეთ ნაწილში. დაარსდა 1596 წელს. მუნიციპალიტეტის სტატუსი 1879 წელს მიიღო. 

რელიეფი ტალღისებურია, 45% გორაკ-ბორცვიანია, 55% კი ვაკე, რაც ძირითადად სანაპირო ზოლში იყრის თავს. 

პირველი დასახლებები ამ ტერიტორიაზე 1596 წელს დაარსდა. საკმაოდ სწრაფად განვითარდა მეტყევეობა და მეთამბაქოეობა, რაც ეკონომიკის მთავარ საყრდენს წარმოადგენდა. 

ქალაქში აწარმოებენ უალკოჰოლო სასმელ *სიეგო მონტეროს* (Ciego Montero). 

## დემოგრაფია
2004 წელს, მუნიციპალიტეტის მოსახლეობა 35 893 ადამიანს შეადგენდა. 717 კმ² ფართობზე მოსახლეობის სიმჭიდროვე იყო 50,1 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
საქართველოს მმართველი

**საქართველოს მმართველი** — მეფის რუსეთის ხელისუფალთა მიერ საქართველოში დაწესებული ადმინისტრაციული თანამდებობა. დაწესდა 1801 წლის მაისში, როდესაც შემოიღეს რუსეთის მმართველობის სისტემა. საქართველოს მმართველი იყო საქართველოს მთავარმართებლის თანაშემწე, ამავე დროს პირველი აღმასრულებელი ექსპედიციის უფროსი. იარსება 1840 წლის აპრილამდე.
## ლიტერატურა
კატეგორია:თანამდებობები რუსეთის იმპერიაში
ლა-პალმა (კუბა)

**ლა-პალმა** — ქალაქი და მუნიციპალიტეტი კუბაში, პინარ-დელ-რიოს პროვინციაში. მდებარეობს პროვინციის ჩრდილოეთ ნაწილში, ფლორიდის სრუტის სანაპიროზე, ქალაქ კონსოლასიონ-დელ-სურის ჩრდილოეთით, ვინიალესისგან ჩრდილო-აღმოსავლეთით. 

ლა-პალმისგან აღმოსავლეთით მდებარეობს იუნესკოს მსოფლიო მემკვიდრეობის ძეგლი ვინიალესის ხეობა, მის აღმოსავლეთით კი სიერა-დელ-როსარიოს ბიოსფერული ნაკრძალი იშლება. მუნიციპალიტეტის ჩრდილოეთ სანაპიროდან 2 კმ-ში მდებარეობს პოპულარული ტურისტული ატრაქცია — კუნძული კაიო-ლევისა, რომელიც კოლორადოსის არქიპელაგს მიეკუთვნება. 

## დემოგრაფია
2004 წელს, მუნიციპალიტეტის მოსახლეობა 35 426 ადამიანს შეადგენდა. 621 კმ² ფართობზე მოსახლეობის სიმჭიდროვე იყო 57 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
მანტუა (კუბა)

**მანტუა** — ქალაქი და მუნიციპალიტეტი კუბაში, პინარ-დელ-რიოს პროვინციაში. 

დაარსდა 1719 წელს და ეწოდა გუანა-დელ-ნორტე. 1866 წელს გარდაიქმნა მუნიციპალიტეტად. მანტუის დასახლება კუბის ეროვნულ მონუმენტადაა გამოცხადებული.  

## დემოგრაფია
2004 წელს, მუნიციპალიტეტის მოსახლეობა 26 065 ადამიანს შეადგენდა. 915 კმ² ფართობზე მოსახლეობის სიმჭიდროვე იყო 28,5 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
იარა (კუბა)

**იარა** () — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 30 მ სიმაღლეზე, გუაკანაიაბოს ყურის სანაპიროზე, ქალაქებს ბაიამოსა და მანსანილიოს შორის. მუნიციპალიტეტის სტატუსი მიიღო 1912 წელს, როდესაც დაიყო მანსანილიო. 

## დემოგრაფია
მუნიციპალიტეტის ფართობია 576 კმ². 2004 წლის აღწერის მონაცემებით მუნიციპალიტეტში ცხოვრობდა 59,415 ადამიანი, მოსახლეობის სიმჭიდროვე შეადგენს 103,2 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ლოს-პალასიოსი

**ლოს-პალასიოსი** () — ქალაქი და მუნიციპალიტეტი კუბაში, პინარ-დელ-რიოს პროვინციაში. ქალაქი დაარსდა 1760 წელს, მუნიციპალიტეტის სტატუსი კი 1879 წელს მიიღო. 

ეკონომიკის ძირითადი დარგია სოფლის მეურნეობა, მოყავთ თამბაქო, ბრინჯი, შაქრის ლერწამი, ხილი და ბოსტნეული. 

## დემოგრაფია
2004 წელს, მუნიციპალიტეტის მოსახლეობა 38 950 ადამიანს შეადგენდა. 786 კმ² ფართობზე მოსახლეობის სიმჭიდროვე იყო 49,6 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
მინას-დე-მატაამბრე

**მინას-დე-მატაამბრე** () — ქალაქი და მუნიციპალიტეტი კუბაში, პინარ-დელ-რიოს პროვინციაში. გაფორმებულია კუბის ეროვნულ მონუმენტად. 

მუნიციპალიტეტს ჩრდილოეთით ესაზღვრება მექსიკის ყურე, სადაც მდებარეობს კოლორადოსის არქიპელაგის კუნძულები, რომლებიც ოფშორულ ზონადაა გამოცხადებული. 

## დემოგრაფია
2004 წელს, მუნიციპალიტეტის მოსახლეობა 34 419 ადამიანს შეადგენდა. 858 კმ² ფართობზე მოსახლეობის სიმჭიდროვე იყო 40,1 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
რიჩარდ ბახი

**რიჩარდ ბახი** () (დ. 23 ივნისი, 1936 ) — პილოტი და საავიაციო მწერალი.

დაიბადა 1936 წლის 23 ივნისს აშშ-ში. დედა — რუთ ჰელენ შოუ, მამა — როლანდ რობერტ ბახი. რიჩარდი ცნობილი კომპოზიტორის, იოჰან სებასტიან ბახის შორეული შთამომავალია. 1955 წელს დაამთავრა ლონგ-ბიჩის სახელმწიფო კოლეჯი. მას ეკუთვნის მრავალი მოთხრობა, მათ შორის: „ერთი“, „ილუზია“, „აქედან ჩემი აზრი“, „თოლია ჯონათან ლივინგსტონი“ და სხვა. მისი ნაწარმოებები ძირითადად ფილოსოფიურია და ეხება ფრენას. მას დიდი წარმატება მოუტანა ნაწარმოებმა „თოლია ჯონათან ლივინგსტონი“ (1970), 2 წელიწადში გაიყიდა მილიონი ეგზემპლარი. მასზე ასევე გადაიღეს ფილმი.

## რესურსები ინტერნეტში 
* Richard Bach official web site 
* Richard Bach interview at Amazon.com
* T. Virgil Parker interviews Richard Bach in the College Crier 
* A Richard Bach Fan Site 

## სქოლიო
კატეგორია:ამერიკელი მწერლები
კატეგორია:XX საუკუნის ამერიკელი რომანისტები
კატეგორია:XX საუკუნის ამერიკელი მამაკაცი მწერლები
კატეგორია:XXI საუკუნის ამერიკელი რომანისტები
კატეგორია:ამერიკელი მამაკაცი რომანისტები
კატეგორია:XXI საუკუნის ამერიკელი მამაკაცი მწერლები
კატეგორია:ილინოისელი რომანისტები
კატეგორია:XX საუკუნის ამერიკელი არამხატვრული მწერლები
კატეგორია:XXI საუკუნის ამერიკელი არამხატვრული მწერლები
კატეგორია:ამერიკელი მამაკაცი არამხატვრული მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
ბუეი-არიბა

**ბუეი-არიბა** () — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 125 მ სიმაღლეზე. ქალაქ ბაიამოდან სამხრეთით 30 კილომეტრში მდებარეობს. 

## დემოგრაფია
მუნიციპალიტეტის ფართობია 452 კმ². 2004 წლის აღწერის მონაცემებით მუნიციპალიტეტში ცხოვრობდა 31,327 ადამიანი. მოსახლეობის სიმჭიდროვე შეადგენს 69,3 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
კამპეჩუელა

**კამპეჩუელა** (Campechuela) — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 10 მ სიმაღლეზე. მდებარეობს გუაკანაიაბოს ყურის სანაპიროზე. 

## დემოგრაფია
მუნიციპალიტეტის ფართობია 577 კმ². 2004 წლის აღწერის მონაცემებით მუნიციპალიტეტში ცხოვრობდა 46,092 ადამიანი. მოსახლეობის სიმჭიდროვე შეადგენს 79,9 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
სონგო-ლა-მაია

**სონგო-ლა-მაია** () — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პროვინციულ დედაქალაქ სანტიაგო-დე-კუბიდან ჩრდილო-აღმოსავლეთით, სიერა-მაესტრას მთების სამხრეთ კალთებთან. 

ეკონომიკის ძირითადი დარგია სოფლის მეურნეობა. მოყავთ ყავა, შაქრის ლერწამი, ხილი და ა. შ. 

## დემოგრაფია
2004 წელს, მუნიციპალიტეტის მოსახლეობა 100 287 ადამიანს შეადგენდა. 721 კმ² ფართობზე მოსახლეობის სიმჭიდროვე იყო 139,2 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
სანდინო (კუბა)

**სანდინო** — ქალაქი და მუნიციპალიტეტი კუბაში, პინარ-დელ-რიოს პროვინციაში.

მდებარეობს ოკეანის სანაპიროსთან. ეკონომიკის მთავარი საყრდენია მეთევზეობა. ასევე წარმნოადგენს მთავარ შესასვლელს გუანააკაბიბესის ნახევარკუნძულზე, რომელიც იუნესკოს ბიოსფერულ ნაკრძალადაა გამოცხადებული. 

ქალაქში მდებარეობს ლათინური ამერიკის სამედიცინო სკოლის ფილიალი, სადაც სწავლობენ სტუდენტები ლათინური ამერიკის სხვადასხვა კუთხიდან. 

## დემოგრაფია
2004 წელს, მუნიციპალიტეტის მოსახლეობა 39 245 ადამიანს შეადგენდა. 1 718 კმ² ფართობზე მოსახლეობის სიმჭიდროვე იყო 22,8 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Villa Cabo San Antonio 
*Villa Maria La Gorda - International Diving Centre 

## სქოლიო
კატეგორია:კუბის ქალაქები
სან-ლუისი (პინარ-დელ-რიო)

**სან-ლუისი** — ქალაქი და მუნიციპალიტეტი კუბაში, პინარ-დელ-რიოს პროვინციაში. რეგიონი სასოფლო-სამეურნეო ხასიათისაა, მოყავთ თამბაქო, ბრინჯი, ხილი, მისდევენ მესაქონლეობას. 

მუნიციპალიტეტი იყოფა რვა რაიონად (*barrio*). 

ქალაქი დაარსდა 1827 წელს, 765 კმ² ფართობზე მოსახლეობის სიმჭიდროვე იყო 44,6 ადამიანი კმ²-ზე.

## იხილეთ აგრეთვე 
*კუბის მუნიციპალიტეტები
*კუბის ქალაქების სია

## სქოლიო 
კატეგორია:კუბის ქალაქები
სან-ხუან-ი-მარტინესი

**სან-ხუან-ი-მარტინესი** () — ქალაქი და მუნიციპალიტეტი კუბაში, პინარ-დელ-რიოს პროვინციაში. მდებარეობს სან-ლუისის მუნიცილაპიტეტის დასავლეთით და გუანეს აღმოსავლეთით. დასახლება ოფიციალურად 1774 წელს დაარსდა. 

## ეკონომიკა
ეკონომიკა ძირითადად სოფლის მეურნეობას ეყრდნობა. მოყავთ ტექნიკური კულტურები, თამბაქო. კუბაში ამ მუნიციპალიტეტს „თამბაქოს მექას“ უწოდებენ. 

## დემოგრაფია
2004 წელს, მუნიციპალიტეტის მოსახლეობა 45 061 ადამიანს შეადგენდა. 409 კმ² ფართობზე მოსახლეობის სიმჭიდროვე იყო 110,2 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ვინიალესი

**ვინიალესი** () — ქალაქი და მუნიციპალიტეტი კუბაში, პინარ-დელ-რიოს პროვინციაში. მდებარეობს პროვინციიის ჩრდილო-ცენტრალურ ნაწილში. 

ქალაქი ძირითადად ერთსართულიანი ხის სახლებისგან შედგება. 

მუნიციპალიტეტის ტერიტორიაზე დომინირებს კორდილიერა-დე-გუანიგუანიკოს დაბალი ქედები. 

## ისტორია
ევროპელთა მოსვლამდე, ამ ტერიტორიაზე ადგილობრივი ტაინოს ხალხი სახლობდა. 

არეალის კოლონიზაცია 1800-იან წლებში მოხდა კანარის კუნძულელი მეთამბაქოეების მიერ, რომლებიც ვუელტა-აბახოს რეგიონში დასახლდნენ. 

პირველი დასახლება ვინიალესში 1871 წლით თარიღდება და ეს იყო რანჩო, რომელიც დონ ანდრეს ერნანდეს რამოსს ეკუთვნოდა. 

ქალაქი 1878 წელს დაარსდა როგორც ტიპური საზოგადოება ეკლესიით, სკოლით, საავადმყოფოთი და გასართობი პარკით.
 

## დემოგრაფია
2004 წელს, მუნიციპალიტეტის მოსახლეობა 27 129 ადამიანს შეადგენდა, 0.69%-იანი წლიური მატებით 704 კმ² ფართობზე მოსახლეობის სიმჭიდროვე იყო 38,5 ადამიანი კმ²-ზე.

## ეკონომიკა
thumb|200px|ვინიალესის ხეობა
[thumb|200px|[მანუელ რივერა ორტისი: თამბაქოს აღება, ვინიალესის ხეობა, კუბა 2002]] 
ვინიალესი აგრარული რაიონია, სადაც მოყავთ ხილი, ბოსტნეული კულტურები. ყავას და თამბაქოს ტრადიციული მეთოდებით ზრდიან. ეკონომიკაში მნიშვნელოვანი ადგილი უჭირავს მეთევზეობას.

### ტურიზმი
thumb|right|200px|სასტუმრო ვინიალესში
ტურიზმი ძირითადად კონცენტრირებულია ვინიალესის ხეობის გარშემო. ამ არეალს 1976 წლის თებერვლიდან კონსტიტუცია იცავს, 1978 წლიდან კი გამოცხადებულია ეროვნულ მონუმენტად. 1999 წლიდან ვინიალესის ხეობა შესულია იუნესკოს მსოფლიო მემკვიდრეობის ძეგლთა სიაში,  როგორც თვალსაჩინო კარსტული ლანდშაფტისა და ტრადიციული აგრარული არეალი, რომელიც ასევე გამოირჩევა ადგილობრივი არქიტექტურით, ხელოსნობითა და მუსიკით.

## გალერეა

Image:VinalesCubaTransport.jpg|
Image:DowntownVinalesCuba.jpg|
Image:VinalesCafe.jpg|
Image:VinalesGovernmentGraffitiCuba.jpg|

## იხილეთ აგრეთვე
*ვინიალესის ხეობა
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Vinales Municipality  
*"Valle Son Music" A collection of son and salsa groups performing in Viñales
*"Viñales Tours & Accommodation" Tourist information on the town of Viñales
*"Viñales, Land to Dream"  Viñales Page Information

## სქოლიო
კატეგორია:კუბის ქალაქები
გუისა

**გუისა** (Guisa) — ქალაქი და მუნიციპალიტეტი კუბაში, გრანმის პროვინციაში. ზღვის დონიდან 190 მ სიმაღლეზე. ქალაქ ბაიამოდან მდებარეობს სამხრეთ-აღმოსავლეთით 19 კილომეტრში.

## დემოგრაფია
მუნიციპალიტეტის ფართობია 596 კმ². 2004 წლის აღწერის მონაცემებით მუნიციპალიტეტში ცხოვრობდა 50,923 ადამიანი. მოსახლეობის სიმჭიდროვე შეადგენს 85,4 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
პინარ-დელ-რიო

მინი|300პქ|თამბაქოს პლანტაცია
**პინარ-დელ-რიო** () — ქალაქი და მუნიციპალიტეტი კუბაში, პინარ-დელ-რიოს პროვინციის დედაქალაქი. მდებარეობს ჰავანიდან 156 კმ-ით დასავლეთით, ზღვის დონიდან 60 მეტრზე. მის ტერიტორიას კვეთს რიო-გუამა. 2004 წლის მონაცემებით მოსახლეობა შეადგენს 190 532 ადამიანს.

## ისტორია
ქალაქი 1669 წელს დაარსდა და ნუევა-ფილიპინა ერქვა. იმის გამო, რომ რიო-გუამის მიმდებარე ტერიტორია ფიჭვის ტყეებით იყო დაფარული, ამიტომ ქალაქს სახელი გადაარქვეს და პინარ-დელ-რიო უწოდეს (pine — ფიჭვი). ძველად ამ ტერიტორიაზე ადგილობრივი გუანაჰატაბეიესის ტომები სახლობდა, რომლებიც დღეს მოსპობილია. ქალაქი სწრაფად იზრდებოდა, რაც კუბური თამბაქოს პოპულარობით იყო გამოწვეული. კუბის რევოლუციის შემდეგ მნიშვნელოვნად გაუმჯობესდა ქალაქის ინფრასტრუქტურა. დღეისათვის პინარ-დელ-რიო კუბის ერთ-ერთ ყველაზე აყვავებულ ქალაქად მიიჩნევა. 

1896 წელს ქალაქი გენერალმა ანტონიო მასეომ დაიკავა. სწორედ ეს გახდა კუბის დამოუკიდებლობისათვის ბრძოლაში აშშ-ის ჩართვისა. კუბის კრიზისისას, რეგიონი მნიშვნელოვან როლს თამაშობდა, რადგან სწორედ აქ იქნა დამონტაჟებული საბჭოურ ქობინათა უმრავლესობა. 

## ეკონომიკა
ქალაქი მთავარი მეთამბაქოეობის რეგიონში მდებარეობს, შესაბამისად წამყვანია სიგარების წარმოება. 

## დემოგრაფია
2004 წელს, მუნიციპალიტეტის მოსახლეობა 190 532 ადამიანს შეადგენდა. 708 კმ² ფართობზე მოსახლეობის სიმჭიდროვე იყო 269,1 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
* Pinar del Río.cu 

## სქოლიო
კატეგორია:კუბის ქალაქები
რიყეთი

**რიყეთი** — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში, თემის ცენტრი (სოფლები: რიყეთი, ბოძაური, დანისპარაული, შუასოფელი). მდებარეობს მდინარე აჭარისწყლის მარცხენა სანაპიროზე, ზღვის დონიდან 1250 მეტრზე, ბათუმი-ახალციხის 99-ე კილომეტრზე. სოფლის სახელწოდება მომდინარეობს ამავე სოფლის მდინარეში არსებული რიყის ქვებიდან, რომლითაც ახლომდებარე მოსახლეობა სარგებლობდა. სოფლის მოსახლეობის ძირითად მცხოვრებლებს შეადგენენ კოჩალიძეები, მაგრამ აგრეთვე გვხდებიან გორგაძეები, ანთაძეები, ხოზრევანიძეები, შანთაძეები.

## დემოგრაფია
2014 წლის აღწერის მონაცემებით სოფელში ცხოვრობს 617 ადამიანი.

## სქოლიო
კატეგორია:ხულოს მუნიციპალიტეტის სოფლები
საქართველოს მოამბე (თერგდალეულები)

[thumb|[ილია ჭავჭავაძე|ილია ჭავჭავაძის მიერ დაარსებული „საქართველოს მოამბე“]]
„**საქართველოს მოამბე**“ — ქართული საზოგადოებრივ-ლიტერატურული ჟურნალი, „თერგდალეულების“ ორგანო. გამოდიოდა 1863 წელს თბილისში. გამოვიდა 12 ნომერი. რედაქტორი-გამომცემელი ილია ჭავჭავაძე. ჟურნალი ემსახურებოდა ქართველ სამოციანელების პოლიტიკურ, ლიტერატურულ-ესთეტიკურ იდეათა გავრცელებას.  

იბეჭდებოდა ილია ჭავჭავაძის, გიორგი ერისთავის, სამსონ აბაშიძის, გიორგი წერეთლის, კირილე ლორთქიფანიძის, პეტრე ნაკაშიძის, ვახტანგ თულაშვილის, ივანე ოქრომჭედლიშვილი, დიმიტრი ყიფიანისა და სხვათა ნაწარმოებები. გამოქვეყნდა ი. ჭავჭავაძის, გრიგოლ ორბელიანის, ნიკოლოზ ბარათაშვილის და სხვათა ლექსები, მასალები საქართველოს ისტორიისათვის, კრიტიკები და სხვა პუბლიკაციები; წერილები, სტატიები  ენათმეცნიერების, ეკონომიკის, პედაგოგიკის და საბუნებისმეტყველო საკითხებზე, თარგმანები და სხვა. გაზეთი იყოფოდა შემდეგ კატეგორიებად: 

* წმინდა სალიტერატურო 
* ისტორიული 
* საპოლიტიკო და  სოფლური ეკონომია 
* კრიტიკა და ბიბლიოგრაფია 
* სხვა და სხვა ამბავი 
* დამატება

„საქართველოს მოამბემ“ მნიშვნელოვანი კვალი დატოვა ქართული პრესისა და ჟურნალისტიკის განვითარებაზე.

## რესურსები ინტერნეტში
*„საქართველოს მოამბე“. ციფრული ბიბლიოთეკა „ივერიელი“, საქართველოს პარლამენტის ეროვნული ბიბლიოთეკის პროექტი  
## ლიტერატურა
კატეგორია:საქართველოს ჟურნალები
კატეგორია:ქართულენოვანი ჟურნალები
ესტონური ენციკლოპედია (1932–1937)

მინიატიურა|ესტონური ენციკლოპედია (1932–1937)
**ესტონური ენციკლოპედია** () — პირველი ენციკლოპედიური ლექსიკონი ესტონურ ენაზე, რომელიც 1932-37 წლებში დასრულებულად გამოიცა. ენციკლოპედია რვა ტომად გამოვიდა ტარტუში. მთავარი რედაქტორი იყო რიჩარდ კლაისი, გამომცემელი საზოგადოება „ბუნება“.

პირველი ესტონური ენციკლოპედია 75,754 სტატიას შეიცავს, რომელთაც 417 თანამშრომელი ქმნიდა. ჩანართი რუკების რაოდენობა 509-ა, აქედან 77 ფერადია. სტატიებს ერთვის ბიბლიოგრაფია. გამოცემას თავიდან სულ 5205 ხელმომწერი ჰყავდა.  

1936 წელს საზოგადოებამ გადაწყვიტა, მცირე ესტონური ენციკლოპედიის გამოშვებაც ორ ტომად 30 000 სტატიის მოცულობით. მცირე ენციკლოპედიის პირველმა ტომმა დღის სინათლე 1937 წლის დეკემბერში იხილა. ესტონური ენციკლოპედიის ორივე რედაქცია  Carl (Karl) Gottlieb Mattiesen-ის სტამბაში დაიბეჭდა.

## რესურსები ინტერნეტში 
* Sari "Eesti entsüklopeedia" ესტონურ ენაზე 

კატეგორია:ენციკლოპედიები
კატეგორია:ესტონური ენციკლოპედიები
სანტო-დომინგო (კუბა)

**სანტო-დომინგო** () — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1819 წელს, ხოლო როგორც მუნიციპალიტეტი შეიქმნა 1879 წელს. 

## დემოგრაფია
მუნიციპალიტეტის ფართობია 883 კმ². 2004 წლის აღწერის მონაცემებით მუნიციპალიტეტში ცხოვრობდა 53,840 ადამიანი. მოსახლეობის სიმჭიდროვე შეადგენს 61,0 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
კასანდრა პეტერსონი

**კასანდრა პეტერსონი** ( დ. 17 სექტემბერი, 1951) — ამერიკელი მსახიობი. ცნობილია თავისი როლებით ფილმებში: „ელვირა: ბნელეთის ბრძანებელი“ და „ელვირა: ბნელეთის ბრძანებელი 2“.

კასანდრა პეტერსონი დაიბადა 1951 წლის 17 სექტემბერს, ქალაქ კანზასში. მოგვიანებით მისი ოჯახი საცხოვრებლად კოლორადო-სპრინგზში გადავიდა, სადაც 1969 წელს საშუალო სკოლა დაამთავრა. ახალგაზრდა წლებში გეი ბარში გოუ-გოუ მოცეკვავედ მუშაობდა. შემდეგ დაბინავდა ლას-ვეგასში, სადაც ერთ-ერთ კაზინოში გახდა შოუს გოგონა. 1971 წელს ეპიზოდური როლი მიიღო ფილმში „ალმასები სამუდამოდ“. 1970-იანი წლების დასაწყისში საცხოვრებლად იტალიაში მიდის. გამოდიოდა ცნობილი როკ-ჯგუფის „I Latins Ochanats“ წევრებთან ერთად. იტალიაში ყოფნისას გაიცნო იტალიელი კინორეჟისორი ფედერიკო ფელინი, რომელმაც პეტერსონს მცირე როლი მისცა ფილმში „რომი“. აშშ-ში დაბრუნების შემდეგ კასანდრა პეტერსონი ქვეყანაში ბევრს მოგზაურობდა, გამოდიოდა ღამის კლუბებში, გეი დისკოტეკებზე და სხვა.

1980-იან წწ. არაერთ ფილმში მიიღო მონაწილეობა. 1988 წელს მთავარი როლი მიიღო ფილმში „ელვირა: ბნელეთის ბრძანებელი“, ხოლო 2001 წელს მის გაგრძელებაში „ელვირა: ბნელეთის ბრძანებელი 2“.

კასანდრა პეტერსონი ვეგეტარიანელია.

## რესურსები ინტერნეტში
* 
* კასანდრა პეტერსონი  
* კასანდრა პეტერსონი  

## სქოლიო
კატეგორია:ამერიკელი მსახიობები
კატეგორია:დაბადებული 1951
კატეგორია:დაბადებული 17 სექტემბერი
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
საქართველოს მცენარეთა დაცვის სამეცნიერო-კვლევითი ინსტიტუტი

**საქართველოს სსრ სასოფლო-სამეურნეო წარმოების სახელმწიფო კომიტეტის  საქართველოს მცენარეთა დაცვის სამეცნიერო-კვლევითი ინსტიტუტი** — დაარსდა 1930 წელს ცენტრალური ფიტოპათოლოგიური სადგურისა და გამოყენებითი ენტომოლოგიის ინსტიტუტის ბაზაზე. ინსტიტუტს ჰქონდა განყოფილებები: ფიტოპათოლოგიის (იმუნიტეტისა და სოკოვანი დაავადებების ლაბორატორია, მცენარეთა ბაქტერიზების ლაბორატორია), ვირუსული და მიკოპლაზმური დაავადებების, ენტომოლოგიისა და გამოყენებითი ზოოლოგიის, პროგნოზირებისა და ბიოსისტემების მოდელირების, ბიომეთოდის, მცენარეთა ქიმიური დაცვის (ინსპექტოაკარიციდების ლაბორატორია, ფუნგივიდების ლაბორატორია), სარეველებთან ბრძოლის, ბიოფიზიკის, მექანიზაციის, ეკონომიკა-ორგანიზაციისა და დანერგვის, სამეცნიერო-ტექნიკური ინფორმაციის, პროპაგანდსა და პატენტების.  ინსტიტუტის ფილიალი იყო აფხაზეთის მცენარეთა დაცვის საცდელი სადგური, გარდაბნის ექსპერიმენტული ბაზა და ნატანების საყრდენი პუნქტი. ინსტიტუტი იკვლევდა სასოფლო-სამეურნეო კულტურების მავნებლებს, დაავადებებსა და სარეველებს. ამუშავებდა მათთან ბრძოლის ინტეგრირებულ ღონისძიებებს, ახდენდა საქართველოში მცენარეთა დაცვის მეცნიერო-კვლევითი მუშაობის კოორდინირებას.  ინსტიტუტს ჰქონდა ასპირანტურა, ბიბლიოთეკა, გამოსცემდა სამეცნიერო „შრომათა კრებულებს“  (ტ. 1—35, 1930—1984).
## ლიტერატურა
კატეგორია:საქართველოს ყოფილი სამეცნიერო ორგანიზაციები
აროიო-ნარანხო

**აროიო-ნარანხო** () — კუბის დედაქალაქ ჰავანის ერთ-ერთი მუნიციპალიტეტი. ჰავანის ნაწილი ის დედაქალაქის ზრდასთან ერთად გახდა. 

## ისტორია
დასახლება 1845 წელს დაარსდა. მდებარეობს ძველი ჰავანიდან 11 კმ-ით სამხრეთით, ჰავანა-ლას-ვეგასის ავტომაგისტრალზე. 1858 წლისთვის აროიო-ნარანხოს მოსახლეობა 291 ადამიანს ითვლიდა. მოსახლეობის ზრდა განაპირობა დასახლების სამკურნალო წყლებთან სიახლოვემ. 1871 წელს ამ რიცხვმა 1 485 შეადგინა. 

## დემოგრაფია
2004 წელს, მუნიციპალიტეტის მოსახლეობა 210 053 ადამიანს შეადგენდა. 83 კმ² ფართობზე მოსახლეობის სიმჭიდროვე იყო 2 530,8 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
ბოიეროსი

**ბოიეროსი** (Boyeros) — კუბის დედაქალაქ ჰავანის ერთ-ერთი მუნიციპალიტეტი.

შეიქმნა 1976 წელს და შეუერთდა ქალაქ სანტიაგო-დე-ლას-ვეგასს. მდებარეობს ქალაქის სამხრეთ-დასავლეთით, ხოსე მარტის საერთაშორისო აეროპორტის მიმართულებით. 

## ისტორია
XVIII-XIX საუკუნეებსა და XX საუკუნის დასაწყისში ბოიეროსში გადმოსახლდა კანარელი ხალხის ფართო მასები კარიბის კუნძულებიდან. 

## დემოგრაფია
2004 წელს, მუნიციპალიტეტის მოსახლეობა 188 593 ადამიანს შეადგენდა. 134 კმ² ფართობზე მოსახლეობის სიმჭიდროვე იყო 1 407,4 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
კაიბარიენი

**კაიბარიენი** () — ქალაქი და მუნიციპალიტეტი კუბაში, ვილია-კლარას პროვინციაში. მდებარეობს ზღვის დონიდან 5 მ სიმაღლეზე, კუბის ჩრდილოეთ სანაპიროზე, ბუენა-ვისტას ყურის სიახლოვეს. სანაპიროზე არსებული თეთრი ქვიშიანი პლაჟის გამო ქალაქი ცნობილია როგორც ლა-ვილია-ბლანკა ანუ თეთრი ქალაქი. კაიბარიენი განთქმულია თავისი კარნავალებით. დაარსდა 1832 წელს, 1834 წელს ეწოდა კოლონია-დე-ვივესი, ხოლო 1837 წელს ქალაქმა აღიდგინა თავდაპირველი (კაიბარიენი) სახელწოდება. 1878 წლისათვის ქალაქში არსებობდა ეკლესიები, მაღაზიები და სკოლები. გამოდიოდა გაზეთი. 

1879 წლის 1 იანვარს ხდება დამოუკიდებელი მუნიციპალიტეტი, ხოლო ქალაქის პირველი მერის მარტელოს პერიოდში შეიქმნა საქალაქო საბჭო. არის აეროპორტი. განვითარებულია სოფლის მეურნეობა. მიმდინარეობს შაქრის ლერწმის, თამბაქოსა და ხილის წარმოება. თევზჭერა. კაიბარიენში არის ხე-ტყის სახერხი, შაქრისა და კონსერვის ქარხნები. რკინიგზითა და მაგისტრალით დაკავშირებულია ახლომდებარე ქალაქ პლასეტასტან.

## დემოგრაფია
მუნიციპალიტეტის ფართობია 212 კმ². 2004 წლის აღწერის მონაცემებით მუნიციპალიტეტში ცხოვრობდა 38,064 ადამიანი. მოსახლეობის სიმჭიდროვე შეადგენს 88,9 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
## სქოლიო
კატეგორია:კუბის ქალაქები
სენტრო-ჰაბანა

**სენტრო-ჰაბანა** () — კუბის დედაქალაქ ჰავანის ერთ-ერთი მუნიციპალიტეტი. მის ტერიტორიაზე მრავლადაა საცალო ვაჭრობის ობიექტი. ასევე აღსანიშნავიოა ჩინური კვარტალი *Barrio Chino*. სენტრო-ჰაბანა ფართობით უმცირესი მუნიციპალიტეტია ჰავანაში, მაგრამ გამოირჩევა მოსახლეობის ყველაზე მაღალი სიმჭიდროვით. 

450 წლის წინ აგებული ქალაქის ინფრასტრუქტურა მძიმედ გაუარსედა 1990-იან წლებში, კუბურ-საბჭოური სავაჭრო პარტნიორობის კოლაფსის შემდეგ. 1996 წელს შემუშავდა ინფრასტრუქტურის გაუმჯობესბეის გეგმა. 

## დემოგრაფია
2004 წელს, მუნიციპალიტეტის მოსახლეობა 158 151 ადამიანს შეადგენდა. 4 კმ² ფართობზე მოსახლეობის სიმჭიდროვე იყო 39 537,8 ადამიანი კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Centro Habana guia turistica  - ტურისტული გზამკვლევი 

## სქოლიო
კატეგორია:კუბის ქალაქები
ხოსე მარტი

**ხოსე ხულიან მარტი ი პერესი** ( დ. 28 იანვარი, 1853, ჰავანა — გ. 19 მაისი, 1895, დოს-რიოსი) — კუბელი რევოლუციონერი და მწერალი, ესპანეთის ბატონობის წინააღმდეგ განმათავისუფლებელი ბრძოლის იდეოლოგი და ორგანიზატორი. კუბის ეროვნული გმირი. 
მინი|მარცხნივ
[მინი|მარცხნივ|ხოსე მარტის ძეგლი, [მეხიკო.]]
დაიბადა სამხედრო მოსამსახურის ოჯახში. 16 წლიდან რევოლუციურ საქმიანობაში ჩაება. 1870 წელს დააპატიმრეს და ესპანეთში გადაასახლეს. მადრიდისა და სარაგოსის უნივერსიტეტებში სწავლობდა ფილოსოფიას, ლიტერატურასა და სამართალს. 1875 წლიდან მექსიკასა და გვატემალაში ცხოვრობდა. 1879 წელს დაბრუნდა კუბაში და ესპანეთის წინააღმდეგ აჯანყების მომზადებაში იღებდა მონაწილეობას, რისთვისაც დააპატიმრეს და კვლავ ესპანეთში გაასახლეს. 
1881 წელს გაემგზავრა ვენესუელაში, სადაც დააარსა *„რევისტა ვენესოლანა”* („ვენესუელის მიმოხილვა”). 1880–1895   ცხოვრობდა ამერიკის შეერთებულ შტატებში, სადაც აქვეყნებდა აშშ-ის მმართველი წრეების აგრესიული პოლიტიკის მამხილებელ წერილებს. დაქსაქსული ემიგრანტული ორგანიზაციებისგან მარტიმ შექმნა კუბის რევოლუციური პარტია (კრპ, 1892), რომელმაც გადამწყვეტი როლი ითამაშა 1895 წლის 24 თებერვალს კუბის ეროვნულ-განმათავისუფლებელი აჯანყების ორგანიზაციაში. მარტიმ დააარსა კრპ-ის ცენტრალური ორგანო გაზეთი „პატრია“. აჯანყებაში უშუალო მონაწილეობის მისაღებად 1895 წლის აპრილში მარტი კუბაში დაბრუნდა. ერთი თვის შემდეგ დაიღუპა ესპანელებთან ბრძოლში. მარტი პრაქტიკულ რევოლუციურ მოღვაწეობას უხამებდა რევოლუციისა და ეროვნულ-დამოუკიდებლობის საკითხების ღრმა თეორიულ დამუშავებას.

ხოსე მარტი მიჩნეულია კუბაში მოდერნიზმის წინამორბედად. მის პოეზიას ახასიათებს მუსიკალობა, აზრის სინათლე, პლასტიკურობა, უბრალოება (ლირიკული კრებულები „ისმაელილიო“, 1882; „თავისუფალი ლექსები“, გამოქვეყნდა 1913; „უბრალო ლექსები“, 1891 და სხვ.); მარტის ესთეტიკასა და პოლიტიკურ პროზაში წამყვანია დამოუკიდებლობისათვის ბრძოლის თემა. მასვე ეკუთვნის სანტიმენტალური რომანი „დამღუპველი მეგობრობა“ (1885), „პიესები მეძავი“ (1874), „სიყვარულს სიყვარულით უხდიან“ (1875) და სხვა.

ხოსე მარტი დაიღუპა დოს-რიოსის ბრძოლაში, 1895 წლის 19 მაისს, მდინარეების კონტრამაესტრესა და კაუტოს შესართავის სიახლოვეს. იგი იყო პრაგმატულ კლასიკური ლიბერალისტი, რომელმაც თავისი ცხოვრება კუბის დამოუკიდებლობას მიუძღვნა. ამასთანავე იბრძოდა კუბაში დემოკრატიის მოსაპოვებლად.

## რესურსები ინტერნეტში
* ხოსე მარტი ენციკლოპედია ბრიტანიკა  
* ხოსე მარტი  
* ხოსე მარტი 
* ხოსე მარტი  
* ხოსე მარტი  

## ლიტერატურა
* Martinez Estrada E., Marti revolucionario, t. 1, La Habana, 1967.
* Визен Л., Хосе Марти, М., 1964.

კატეგორია:კუბელი პოლიტიკოსები
კატეგორია:კუბელი რევოლუციონერები
კატეგორია:კუბელი მწერლები
კატეგორია:კუბელი პოეტები
კატეგორია:დაბადებული 28 იანვარი
კატეგორია:დაბადებული 1853
კატეგორია:გარდაცვლილი  19 მაისი
კატეგორია:გარდაცვლილი 1895
კატეგორია:მწერლები ანბანის მიხედვით
ჰენრი მარი

**ჰენრი მარი** ( დ. 13 მაისი, 1893 — გ. 23 ივნისი, 1988) — ამერიკელი ფსიქოლოგი. 30 წელზე მეტი ასწავლიდა ჰარვარდის უნივერსიტეტში. იყო ჰარვარდის ფსიქოლოგიური კლინიკის დირექტორი ხელოვნებისა და მეცნიერების სკოლაში. 1930 წლის შემდეგ თანამშრომლობდა სტენლი კობთან, რომელთანაც ერთად ცდილობდა ფსიქოანალიზის შეტანას ჰარვარდის პროგრამაში.

## ბიოგრაფია 
ჰენრი მარი დაიბადა 1893 წლის 13 მაისს, ნიუ-იორკში შეძლებულ ოჯახში. მას ჰყავდა უფროსი და და უმცროსი ძმა. განსხვავებით დედისაგან მას მამასთან კარგი ურთიერთობა ჰქონდა. მარი თავდაპირველად გროტონის დაწყებით სკოლაში სწავლობდა, 1911-1915 წლებში ჰარვარდის კოლეჯში, სადაც მისი ძირითადი საგანი ისტორია იყო. ის მონდომებით არ სწავლობდა, თუმცა ამის კომპენსაციას ფეხბურთში, ნაოსნობასა და ბოქსში ახდენდა. 1916 წელს იქორწინა ჯოზეფინ რანტოულზე; ჰყავდათ ერთი ქალიშვილი. 1919 წელს დაამთავრა კოლუმბიის კოლეჯი და სამედიცინო ხარისხი მიიღო; ის ერთ-ერთ საუკეთესო სტუდენტად ითვლებოდა. ასევე მიიღო ბიოლოგიის მაგისტრის ხარისხი კოლუმბიაში. ამის შემდეგ ის ჰარვარდში ასწავლიდა ფიზიოლოგიას. 1927 წელს კი ბიოქიმიის დოქტორის ხარისხი მიენიჭა კემბრიჯის უნვერსიტეტში.

მარიმ და კობმა 1931 წლის შემდეგ დააარსეს ბოსტონის ფსიქოანალიტიკური ასოციაცია, თუმცა ისინი გამორიცხეს ჯგუფიდან პოლიტიკური მოტივების გამო. ჰენრი მარიმ შექმნა პიროვნების თეორია „პერსონოლოგია“ დაფუძნებული მოთხოვნილებებსა და პრესებზე. ის იყო თემატური აპერცეპციის ტესტის თანადამაარსებელი კრისტინა მორგანთან ერთად. თემატური აპერცეპციის ტესტი იყო ყველაზე კარგად გაყიდვადი მათ შორის, რაც ჰარვარდს ოდესმე გამოუქვეყნებია, ჰარვარდის მუსიკის სახელმძღვანელოს შემდეგ.

30 წლის ასაკში მარის ცხოვრებაში გარდატეხა მოხდა. 7 წლიანი ქორწინების შემდეგ მას შეუყვარდა კრისტიანა მორგანი, მაგრამ განიცდიდა სერიოზულ კონფლიქტს რადგან არ უნდოდა მეუღლის მიტოვება. მორგანი იყო ის პიროვნება, რომელიც მოხიბლული იყო  კარლ იუნგის ფსიქოლოოგიით და ამის შედეგად მარი შეხვდა კარლ იუნგსს შვეიცარიაში. იუნგმა მასზე დიდი შთაბეჭდილება მოახდინა და დაინტერესდა ფსიქოლოგიითა და ფსიქოთერაპიით.

*1927 წელს, 33 წლის ასაკში იგი გახდა ჰარვარდის ფსიქოლოგიურ კლინიკის დირექტორის ასისტენტი.
*1935 წელს მან ქრისტიანა მორგანთა ერთად შექმნა თემატური აპერცეპციის ტესტი.
*1937 წელს მარი გახდა ჰარვარდის პსიქოლოგიური კლინიკის დირექტორი
*1938 გამოაქვეყნა წიგნი „პიროვნების კვლევა“, რომელიც მოიცავს თემატური აპერცეპციის ტესტის აღწერას
*1943 წლის ოქტომბერში მარეიმ დაასრულა ადოლფ ჰიტლერის ფსიქოლოგიური კვლევა, სახელწოდებით „ადოლფ ჰიტლერის პიროვნების ანალიზი“.
*1945 წელს მარიმ დატოვა ჰარვარდში დაკავებული თანამდებობა.
*1948 წელს ის დაბრუნდა ჰარვარდში სოციალურ ურთიერთობების ლექტორის პოზიციაზე.
*1950 წელს მარეიმ ჰარვარდში პროფესორის თანამდებობა დაიკავა და 1962 წლამდე ამ თანამდებობაზე იყო.

ჰენრი მარეი გარდაიცვალა 1988 წლის 23 ივნისს.

## ლიტერატურა 
* Runyan, W.M. (2008). New dictionary of scientific biography. Cambridge:Sage

## სქოლიო
კატეგორია:ამერიკელი ფსიქოლოგები
კატეგორია:დაბადებული 1893
კატეგორია:გარდაცვლილი 1988
კატეგორია:ნიუ-იორკში დაბადებულები
სერო (ჰავანა)

**სერო** () — კუბის დედაქალაქ ჰავანის ერთ-ერთი მუნიციპალიტეტი. ეს ტერიტორია 1803 წლით თარიღდება, როდესაც ორმა მესაკუთრემ — ხოსე მარია როდრიგესმა და ფრანსისკო ბეტანკურმა რეზიდენცია დააარსეს. მათ მაგალითს შემდეგ სხვებმაც მიბაძეს. უკვე 1807 წლისთვის, სეროს უკვე ქალაქად აღიარებდნენ, გააჩნდა პირველი ხის ეკლესიაც. 

დედაქალაქის შეძლებული ოჯახები სეროს საზაფხულო საცხოვრებლად ირჩევდნენ. 1843 წლისთვის აქ არსებობდა ხუთი მსხვილი საშვებულებო რეზიდენცია, ასევე 23 სხვა დედებულთათვის. ასევე არსებობდა შეძლებული ოჯახების კუთვნილი 237 კერძო სახლი. ამავე წლისთვის სეროს მოსახლეობა 2 125 ადამიანს მოითვლიდა, 1858 წლისთვის კი 2 530 მუდმივ მოსახლეს.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Información resumida a partir de Trabajo de arquitectura en que aparece una historia del barrio  El Cerro 

კატეგორია:კუბის ქალაქები
მონსეფ მარზუკი

**მონსეფ მარზუკი** (დ. 7 ივლისი, 1945, გრომბალია, ტუნისი) – ტუნისელი პოლიტიკოსი, მწერალი და ექიმი. ტუნისის პრეზიდენტი 2011 წლის 13 დეკემბრიდან. 

მარზუკი ტუნისის პირველი არჩეული პრეზიდენტია ზინ ელ-აბიდინ ბენ ალის დამხობისა და რევოლუციის შემდეგ. 

## რესურსები ინტერნეტში 
*  Official website of Dr. Marzouki 

კატეგორია:ტუნისის პრეზიდენტები
კატეგორია:დაბადებული 1945
კატეგორია:დაბადებული 7 ივლისი
კატეგორია:ცოცხალი ადამიანები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
მანსანილიო (კუბა)

**მანსანილიო** () — ქალაქი და მუნიციპალიტეტი აღმოსავლეთ კუბაში, გრანმის პროვინციაში. მდებარეობს ზღვის დონიდან 25 მ სიმაღლეზე, გუაკანაიაბოს ყურის სანაპიროზე, მდინარე კაუტოს დელტის სიახლოვეს. დაარსდა 1784 წელს. განვითარებულია სოფლის მეურნეობა. მოჰყავთ შაქრის ლერწამი, ყავა, ბრინჯი, ხილი, თამბაქო და სხვ. ქალაქში არის ხე-ტყის სახერხი, შაქრისა და კონსერვის ქარხნები; აქვეა სიგარის ფაბრიკა. ქალაქის სიახლოვეს მდებარეობს თუთიისა და სპილენძის საბადოები. 

## დემოგრაფია
მუნიციპალიტეტის ფართობია 498 კმ². 2004 წლის აღწერის მონაცემებით მუნიციპალიტეტში ცხოვრობდა 130,789 ადამიანი. მოსახლეობის სიმჭიდროვე შეადგენს 262,6 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
## სქოლიო
კატეგორია:კუბის ქალაქები
Beyond Magnetic

***Beyond Magnetic***  — ამერიკული მძიმე მეტალ ჯგუფ მეტალიკის ციფრული EP. მასში შესული სიმღერები სრულდებოდა მეტალიკის 2011 წლის დეკემბერში გამართულ საიუბილეო შოუებზე, ყოველ საღამოს თითო სიმღერის სახით. ისინი ჩაწერილია ალბომის *Death Magnetic* სესიებისას, მაგრამ აქამდე არ მოხვედრილა მეტალიკის არც ერთ ალბომში.

## სიმღერების სია 
## პერსონალი 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა;
* კირკ ჰემეტი&nbsp;– წამყვანი გიტარა;
* რობერტ ტრუჰილო&nbsp;– ბას-გიტარა;
* ლარს ულრიხი&nbsp;– დასარტყმელი საკრავები.

## ჩარტები 
## სქოლიო 
კატეგორია:2011 წლის EP-ები
კატეგორია:მეტალიკის EP-ები
კატეგორია:ალბომები რიკ რუბინის პროდიუსერობით
რანჩუელო

**რანჩუელო** () — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1734 წელს, ხოლო მუნიციპალიტეტის სტატუსი მიიღო 1879 წელს. 

## დემოგრაფია
მუნიციპალიტეტის ფართობია 556 კმ². 2004 წლის აღწერის მონაცემებით მუნიციპალიტეტში ცხოვრობდა 59,062 ადამიანი.. მოსახლეობის სიმჭიდროვე შეადგენს 106,2 ადამიანს კმ²-ზე.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## სქოლიო
კატეგორია:კუბის ქალაქები
სწავლის უუნარობა

**სწავლის უუნარობა** — როდესაც ბავშვებს აქვთ კარგი ინტელექტუალური მონაცემები, თუმცა სწავლასთან დაკავშირებით პრობლემები მაინც აქვთ.

ასეთი სწავლის უუნარო ბავშვები 2 ჯგუფად იყოფა:

დისლექსია-კითხვასა და მარცვლასთან დაკავშირებული პრობლემები.

დისგრაფია-სირთულეები წერასთან დაკავშირებით.

დისკალკულაცია - როდესაც ბავშვებს აქვთ სირთულეები მათემატიკის სწავლასთან დაკავშირებით.

ყურადღების დეფიციტი- ბავშვს არ შეუძლია კონცეტრაცია 1 საგანზე. 

ჰიპერაქტიურობა- ამ დროს ბავშვებს აქვთ გადაჭარბებული ენერგია. მშვიდ და წყნარ მდგომარეობაში არ შეუძლიათ ყოფნა.

თუ ადამიანს ყურადღების დეფიციტი აქვს  არ არის აუცილებელი რომ ჰიპერაქტიურიც იყოს, მაგრამ თუ ბავშვი ჰიპერაქტიურია მას ყურადღების დეფიციტიც ექნება.

გამოყენებული ლიტერატურა:

*კრაიგი: განვითარების ფსიქოლოგია
სუსანა არპი

**სუსანა არპ იტურიბარია** (; დ. 1968 წლის 8 აპრილი, ოახაკა-დე-ხუარესი, ოახაკა , მექსიკა) - მექსიკელი მომღერალი და კომპოზიტორი, მრავალი ჯილდოს მფლობელი მუსიკოსი, რომელიც მღერის რამდენიმე ენაზე, ძირითადად, ესპანურად.

## სქოლიო
## რესურსები ინტერნეტში 
* სუსანა ჰარპის ოფიციალური საიტი

კატეგორია:მექსიკელი მუსიკოსები
კატეგორია:როკ-მუსიკოსები
კატეგორია:დაბადებული 1968
კატეგორია:ცოცხალი ადამიანები
დიეს-დე-ოქტუბრე

**დიეს-დე-ოქტუბრე** () — კუბის დედაქალაქ ჰავანის ერთ-ერთი მუნიციპალიტეტი. წარმოადგენს დედაქალაქის ერთ-ერთ უძველეს მუნიციპალიტეტს. დაარსდა XVII საუკუნის მეორე ნახევარში და მოსახლეობის სწრაფი ზრდის გამო ქალაქის რანგში ავიდა. 

ეს მაღალურბანიზებული ტერიტორია არ მიეკუთვნება აგრარულ ზონას. მთავარ წარმოებებს შორისაა კვების მრეწველობა, რკინა და ფოლადი, სარკინიგზო სამუშაოები, რკინის კონტეინერები სამედიცინო დანიშნულებისთვის, ტექსტილი და ა. შ.

## იხილეთ აგრეთვე
*კუბის მუნიციპალიტეტები
*კუბის ქალაქების სია

## რესურსები ინტერნეტში
*Diez de Octubre Street 

კატეგორია:კუბის ქალაქები